דיסקוגרפיית הסינגלים של דנה אינטרנשיונל

הזמרת-היוצרת הישראלית דנה אינטרנשיונל הוציאה 68 סינגלים ושיתוף פעולה אחד. סינגל הבכורה שלה "סעידה סולטנה", יצא לאור בינואר 1992 במסגרת שיתוף פעולה עם הדי ג'יי עופר ניסים. הוא הצליח באופן יוצא דופן מבחינה מסחרית בישראל, בעיקר בתחום הדיסקוטקים והמועדונים. כמו כן, הצליח השיר באופן מידתי בארצות ערב, כשעותקיו הפיזיים נמכרו באופן פיראטי. בד בבד נשמע "סעידה סולטנה" ברחבי תוכניות הרדיו המצריות ובמועדונים בקהיר. הסינגל העוקב, "דנה אינטרנשיונל", הקנה לדנה את שם הבמה שלה וזכה להצלחה בסצנת המועדונים. בהמשך להצלחה בתחנות הדאנס ומועדוני הלילה, הוחלט לשלוח שיר לרדיו במטרה למנף את הקריירה של הזמרת הן כבדרנית והן כמוזיקאית. על כן, נבחר "פטה מורגנה" לצאת כסינגל והוא זכה להצלחה כאשר דורג בחמישייה הפותחת במצעד העברי השבועי של רשת ג'. הסינגל העוקב "משחק הדמעות" זכה להצלחה דומה ושניהם דורגו במצעד סוף השנה של התחנה. הסינגל המוביל "Umpatampa" מאלבומה השני אומפטמפה (1994), דורג במקום ה-50 במצעד הפזמונים הבין-לאומי השנתי של רשת ג' – השיר הישראלי הראשון בהיסטוריה שעושה זאת. בהמשך לכך, יצא "נוסעת לפטרה" כסינגל השני והצלחתו הייתה ארצית. אחריו, יצאו שני שיריה המצליחים ביותר של אינטרנשיונל ברדיו הישראלי, "ישנן בנות" ו"אני לא יכולה בלעדיך"; הם דורגו בראש המצעדים הישראליים במשך שבועות רבים והפכו לחלק משירי החותם שלה. "Qu'est-Ce Que C'est?" שהופץ בצורה בין-לאומית דורג במקום השני במצעד הלועזי השבועי של רשת ג', הישג חסר תקדים באותה העת. האלבום נחתם עם "בתולה" ו"לילה טוב אירופה" שדורגו בראש המצעדים בישראל גם כן. כל ששת הסינגלים דורגו במצעדים השנתיים של רשת ג'; שניים במצעד הבין-לאומי וארבעה במצעד העברי, הישג חסר תקדים לאמן בישראל. כבר אז, יצאו הסינגלים "אני רוצה לחיות" ו"מי שלא רוקד עומד" מאיפיטמפה (1995). הם דורג במקום הראשון במצעד העברי השבועי של רשת ג'. "Qu'est-Ce Que C'est?" הופץ מחדש כסינגל באיטליה וזכה להצלחה מחודשת ועזר בקידום המסחרי של האלבום. בשנת 1996, יצא הסינגל המוביל "מגנונה" מאלבומה הרביעי, מגנונה. הוא הושמע רבות בתחנות הרדיו השונות בישראל והגיע למקום השני במצעד הבין-לאומי השבועי של רשת ג' – המיקום הגבוה ביותר אליו הגיע אמן ישראלי במצעד. בהמשך, יצאו "מנפנפת" ו"דון קיחוטה" שדורגו שניהם בראש המצעד העברי השבועי של רשת ג'. ניסיון נוסף להצליח בעולם היה עם "I'm Gonna Let" ו-"Cinquemilla" שדורגו שניהם בעשירייה הפותחת במצעד הבין-לאומי השבועי של רשת ג'. לשני מביניהם צולם וידאו קליפ נלווה ועתיר תקציב ששודר בערוצי ה-MTV העולמיים במשך שנים רבות. בפסטיבל הסרטים הבינלאומי חיפה 1997 נבחר הקליפ לזוכה בתחרות נוצת הזהב, שנערכה ב-6 בינואר 1998. בדצמבר הוא תואר בדיעות אחרונות כקליפ המוזיקלי הטוב ביותר שנעשה אי-פעם בישראל. תקופת האלבום נחתמה בהוצאת הלהיט "יש בו אש" עם הזמרת איגי וקסמן ו-"Let Kiss" שהוקלט מחדש על בסיס השיר "Letkis". בספטמבר 1997 הוחלט שהזמרת תשתתף בפסטיבל Next לכבוד המשוררת יונה וולך. היא הקליטה את הלהיט "שיר קדמשנתי (סקס אחר)" ו"וזה לא מה ש...". שיא הצלחתה הבין-לאומי אירע באירוויזיון 1998 בו זכתה במקום הראשון עם "דיווה" ובכך הביאה לזכייה השלישית של ישראל. כמו כן, הפכה לזמרת הטרנסג'נדרית הראשונה שהשתתפה באירוויזיון והראשונה שזכתה בו. השיר דורג בעשרות מצעדים בין-לאומיים ונמכר במאות אלפי עותקים ברחבי העולם. על גל הצלחת האירוויזיון, הוחלט להקליט פרויקט בין-לאומי ו-"Woman in Love" נבחר להיות הסינגל המוביל. "Free" הופץ בהמשך ודורג בעשירייה הפותחת בוולוניה. שלושת הסינגלים העוקבים, "אני אוהבת", "עד סוף הזמן" ו"מוכר הפרחים" זכו להצלחה בעיקר בישראל. במאי 2001 יצא "למה כתבת לי שיר" כסינגל החזרה של אינטרנשיונל ואחריו, "ניצחתי" שהפך לאחד משיריה המצליחים ביותר. השני מביניהם נכלל בפסקול העשור ודורג במקום ה-85. בהמשך לכך, יצא "ואחרי הכל" שהצליח לשחזר את הצלחת קודמיו ודורג במקום השני במצעד העברי השבועי של רשת ג'. "אלף ימים של אהבה (קשר)" ו"תן לחיות" חתמו את תקופת האלבום, עד ליציאת הסינגל המוביל "סיפור קצר" מאלבומה השביעי, החלום האפשרי (2002). באלבום בלטו "תחלום" ו"מכת חום (איי לה דיר לה דה דה)" שזכו להצלחה במצעדים, כשהשני הוא מעין חידוש ל-"Darla dirladada" של הזמרת האיטלקייה-צרפתייה דלידה. לאחר הפסקה בת מספר שנים מעולם המוזיקה, חזרה אינטרנשיונל בשנת 2007 עם "הכל זה לטובה", שזכה להצלחה גדולה במצעדים ודורג במקום הראשון ברדיו ירושלים. "Love Boy" הסינגל העוקב, זכה להצלחה ארצית ודורג במקום הראשון בלמעלה משבעה מצעדים בישראל, ביניהם מדיה פורסט, גלגלצ ורדיו תל אביב. בהמשך, יצא "את מוכנה" שזכה להצלה מתונה ואחריו, הדואט "סרט הודי" עם הזמר עידן יניב שהצליח לשחזר את הצלחתו של "Love Boy" ודורג במקום הראשון במצעדים רבים, ביניהם מדיה פורסט, גלגלצ ורדיו אמצע הדרך. הסינגל האחרון מאותה התקופה "יום הולדת" דורג במקום הראשון ברדיו KCITY. מאז 2007 חדלה אינטרנשיונל מלהוציא אלבום אולפן נוסף והחלה בהוצאת סינגלים שלא מתוך אלבום. במרץ 2008 לקחה חלק בפרויקט "עבודה עברית: מחווה לשישים שנות יצירה מקורית" והקליטה מחדש את "במקום הכי נמוך בתל אביב" של הזמרת אסתר שמיר. גרסתה זכתה להצלחה ארצית ודורגה בעשיריות הפותחות במספר מצעדים בארץ. את העשור השני של המאה ה-21 חתמה בהוצאת הדואט "עליי" עם הראפר סאבלימינל, שזכה להצלחה ארצית ודורג במקום הראשון במצעדים רבים בישראל. בתחילת 2011 הוציאה את "Ding Dong", עמו ייצגה ישראל באירוויזיון 2011 שנערכה בדיסלדורף שבגרמניה במהלך חודש מאי 2011. הוא דורג במקום הראשון במדיה פורסט. בהמשך, יצא הדואט "כשהגברים רוקדים" עם הזמרת ירדנה ארזי, אשר הצליח לשבור שיא ולהפוך לדואט הראשון בין שתי נשים שדורג היישר במקום הראשון במצעד העברי השבועי של רשת ג'. הסינגלים הבאים, "מה לעשות?", "Loca" ו"עיר שלמה" זכו כולם להצלחה במצעדים שונים, כשהראשון דורג במקום הראשון במדיה פורסט והשני תיפקד כשיר הגאווה הרשמי של 2013. "Down on Me" שיצא בשנת 2014 הפך ללהיט מועדונים ודורג בעשירייה הפותחת במדיה פורסט. באותה השנה, הוציאה בשנית שיר גאווה, והפעם חידוש של "ילדים זה שמחה", עם קליפ נלווה. הסינגל האחרון שהוציאה באותה השנה היה "אמונות קטנות". הוא דורג בחמישייה הפותחת במדיה פורסט. כמה שנים לאחר מכן, חזרה עם "We Can Make It" שדורג במצעד שירי הדאנס קלאב, ומספר סינגלים נוספים שזכו להצלחה במספר מצעדים שונים. באמצע יוני 2022 יצא שיר גאווה נוסף בשם "אחלה גבר" ביחד עם הצמד סטטיק ובן-אל תבורי ואחריו, "לה קוקרצ'ה" שדורג היישר במקום הראשון במדיה פורסט. ביוני 2023 יצא "Big D*** Energy" שנכנס לרשימת ההשמעה העולמית של "GLOW" של ספוטיפיי והיה לראשון בהיסטוריה שעשה זאת. Dana International, Discogs (באנגלית) דנה אינטרנשיונל סעידה סולטנה 1993 Dana International Saida Sultana HD, נבדק ב-2023-07-22 סעידה סולטנה, באתר Dana International community דנה אינטרנשיונל (שיר), באתר Dana International community 16.1.1994 – פזמונט, באתר pizmonet.co.il 6.2.1994 – פזמונט, באתר pizmonet.co.il תשנ"ד – פזמונט, באתר pizmonet.co.il Umpatampa, Dana International community נוסעת לפטרה – פזמונט, באתר pizmonet.co.il ישנן בנות – פזמונט, באתר pizmonet.co.il 16.4.1995 – פזמונט, באתר pizmonet.co.il Qu'est-Ce Que C'est? 11.6.1995 – פזמונט, באתר pizmonet.co.il 7.8.1995 – פזמונט, באתר pizmonet.co.il תשנ"ה – פזמונט, באתר pizmonet.co.il Cinquemilla, Dana International community דנה אינטרנשיונל – אני רוצה לחיות (באנגלית), 1995, נבדק ב-2023-07-22 10.12.1995 – פזמונט, באתר pizmonet.co.il 14.1.1996 – פזמונט, באתר pizmonet.co.il Dana International – Quest Que C'Est (Ti.Pi.Cal. Remix) (בצרפתית), 1995, נבדק ב-2023-07-22 מגנונה (שיר), באתר Dana International community 13.10.1996 – פזמונט, באתר pizmonet.co.il 17.11.1996 – פזמונט, באתר pizmonet.co.il Dana International – let kiss, נבדק ב-2023-07-22 24.8.1997 – פזמונט, באתר pizmonet.co.il ערן צור – אתה חברה שלי (באנגלית), 1997, נבדק ב-2023-07-22 דיווה, באתר Dana International community Woman in Love, Dana International community Free (שיר), באתר Dana International community אני אוהבת, באתר Dana International community עד סוף הזמן, באתר Dana International community מוכר הפרחים, באתר Dana International community 15.7.2001 – פזמונט, באתר pizmonet.co.il 9.9.2001 – פזמונט, באתר pizmonet.co.il Dana International – I Won דנה אינטרנשיונל – ניצחתי, נבדק ב-2023-07-22 דנה אינטרנשיונל – ואחרי הכל (באנגלית), 2001-07-26, נבדק ב-2023-07-22 אלף ימים של אהבה, באתר Dana International community תן לחיות, באתר Dana International community Dana International = דנה אינטרנשיונל – החלום האפשרי (באנגלית), 2002, נבדק ב-2023-07-22 תחלום, באתר Dana International community Dana International – Makat Chom (Ey La Dir La Da Da), נבדק ב-2023-07-22 הכל זה לטובה (שיר), באתר Dana International community Love Boy, Dana International community סרט הודי, באתר Dana International community Dana International – Yom Huledet דנה – יום הולדת, נבדק ב-2023-07-22 אסתר שמיר-במקום הכי נמוך בתל אביב, נבדק ב-2023-07-22 במקום הכי נמוך בתל אביב – פזמונט, באתר pizmonet.co.il 25.2.2010 – פזמונט, באתר pizmonet.co.il מהפך בפסגה, באתר ‏מאקו‏, 13 בדצמבר 2009 Dana International – Ding Dong – Official Video Clip!, נבדק ב-2023-07-22 niv the tool, המצעד השבועי של מדיה פורסט, באתר mediaforest-group כניסה ישר למקום הראשון – פזמונט, באתר pizmonet.co.il Dana International – Yeladim ze Simcha (Official video) ילדים זה שמחה, נבדק ב-2023-07-22 Offer Nissim Featuring Dana International – We Can Make It (באנגלית), 2016, נבדק ב-2023-07-22 אנרגיה חשמלית וכבוד בינלאומי: דנה אינטרנשיונל בשיר חדש עם די ג'יי איתי גלו, באתר וואלה, 21 ביוני 2023 i24NEWS, www.i24news.tv